
Aprecieri critice despre poezia de 
meditaţie la Sorin Cerin 

9 


Ana Blandiana : "Poezia de meditaţie pe care o 
scrie Sorin Cerin nu este o versificare de adevăruri 
filozofice, ci o împletire de revelaţii despre aceste 
adevăruri. Iar raportul dintre intensitatea acestor 
revelaţii si îndoiala din care sunt construite 

5 5 

adevărurile este chiar piatra filozofală a acestei 
poezii. De altfel, secretul de a putea fixa fulgerul 
revelaţiei este o problemă la fel de subtilă ca şi 
aceea a păstrării energiei solare din zilele calde în 
cele reci." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

- Prof. univ. dr. Maria Ana Tupan 

"Meditaţiile lirice ale lui Sorin Cerin au ceva 
din amestecul paradoxal de disperare şi energie 
a revoltei din eseurile filosofice ale lui Emil 
Cioran. Sesizarea tragismului şi grotescului 
existenţei nu conduce la paralizie psihică, ci la 
nihilism exorcizant şi blasfemitor. Sfada cu 
“adulterinul Dumnezeu” - apelativ şocant dar 
foarte expresiv pentru idea de păcat originar al 
lui ... Dumnezeu care trebuie să fi zămislit 
lumea rea prin adulter cu Satana - capătă 
accente sarcastice în vignetele unei Biblii 
desacralizate, cu un Creator care meştereşte 
firmamentul la o masă de fierar şi un Diavol în 
care s-au contopit toţi frondiştii hippy-rap- 
punk-porto-ricani: 

[...] stelele alcoolice, ale unui Univers, lacom, 
meschin şi cinic, băute de Dumnezeu la masa 
Creaţiei, 

pe cerurile înlăcrimate ale Fericirii, mâzgălite cu 
graffiti de Diavol, 

Dacă poetul şi-a propus în poemul La un grătar, un 
exerciţiu urmuzian, reuşita e perfectă. Nu numai 
ingenioase salturi mortale pentru logica identităţii 
de pe un nivel ontologic în altul admirăm aici, ci şi 
tropismul de o barocă inventivitate al unui 
Eucharist pe dos, căci într-un univers al vieţii spre 
moarte, cel care se frânge e spiritul, cuvântul, 
pentru a revela un ... trup deleuzian, animalic, 

descris ca minuţioasa hartă anatomică a unui 
student medicinist. Poetul ne surprinde prin 
noutatea şi revelaţia definiţiei aforistice, căci, după 
primul moment de surpriză, acceptăm peisajul 
moralizat al timpului, cu un trecut mort, un viitor 
viu şi un prezent iluzoriu, contrar sentimentului 
comun că viaţa trăită e eul nostru cert, că doar 
prezentul există cu adevărat şi că viitorul e pură 
ipoteză. Cerin redefmeşte fiinţa umană ca aflându- 
şi autenticitatea în multiplicarea mentală a realităţii 
teme şi ca proiect existenţialist". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


■ Prof.univ.dr. Mircea Muthu "Disperarea 
de a găsi un Sens existenţei contemporane 
aluvionează testimoniul poetic al lui Sorin 
Cerin în care amurgul limbajului, asociat cu 
„clepsidra spartă” a timpului,este resimţit - cu 
acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai 
Oceanului nesfârşit, se automacerează la aceeaşi 
temperatură febrilă, de arc voltaic, enunţată - in 
nuce -de sintagma „ploilor de foc”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are 
nevoie mereu de majuscule. Cu majuscule, 
cuvintele pot să suporte accentele apăsate ale 
autorului care păşeşte, cu atâta energie, pe 
tărâmurile frumos traversate de cei înzestraţi cu 
harul preoţiei. Sorin Cerin ritualizează timpurile 
deconstrucţiei poetice, dacă e să înţelegem cum se 
cuvine desfăşurarea versurilor sub steagul titlului." 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara indoiala,reflexivitatea e dominanta 
creaţiei sale, prezidate de 

interogaţii,revolta,nelinişti si o dramatica cercetare 
a TĂCERII,topos al indoielilor,al cutezanţei si al 
aventurii spiritului in permananta cautare a 
adevărului;poezia sa urmeaza unei axiologii de un 
intens dramatism.E lirica lucidităţii,a meditaţiei si 
a lirismului autentic". 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. 
Gândirea poetică încearcă recuperarea lui, din 
fragmente disparate, readuse la un loc prin 
travaliul liric, închipuind o posibilă hartă 
reconstituită, fie şi fragmentar, a lumii, dar mai 
ales a fiinţei. Metaforismul neovizionarist este 
cadrul de referinţă al acestor poeme, traversate, 
când şi când, de parabole ale realului, "citit" în 
cheie simbolică, dar şi ironică. Cinismul lipseşte 
cu desăvârşire din versurile lui Sorin 
Cerin.Aceasta înseamnă că personajul liric ce 
cuvântă în paginile de faţă, mai exact conştiinţa 
lirică, pune o presiune etică asupra realităţii, 
forţând-o astfel să-şi asume propriile adevăruri 
uitate." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 

Prof.univ.dr.Cornel Moraru'Profet al neantului 
existenţial, poetul face parte din categoria 
moraliştilor, rezumând într-o manieră fulgurantă 
precepte aforistice şi proiecţii aspre dintr-o viziune 
extatică de sfârşit de lume. Meditaţiile sale 
dezvoltă o retorică furibundă pe tema "nonSensului 
Existenţei", deşi exprimă mai mult îndoieli decât 
certitudini şi întrebări decât răspunsuri. Intensitatea 
implicării în acest demers liric atinge, pe rând, cote 
extreme: de la jubilaţie la sarcasm şi de la 
indignare, din nou, la extaz..." 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


- Lector univ. dr. Laura Lazar Zavaleanu 

Intelectual format la şcoala bucureşteană, dar 
simţind nevoia să se revendice, admirativ, de la 
modelul critic al şcolii clujene, unde îşi identifică 
modelele exemplare în profesorii Ion Vlad şi 
Mircea Muthu, Sorin Cerin îşi construieşte şi 
poezia intertextual, pentru că poetul Marilor 
Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după 
Poemele luminii) şi Arghezi. 

/v 

însuşi titlul volumului, Marile Tăceri, impune 
imperativul unui dialog implicit cu poezia lui 
Arghezi purtând acelaşi titlu. 

Căutărilor febrile din Psalmii arghezieni ale unui 
Dumnezeu chemat să se arate, le răspund aici 
interpelările fără odihnă ale unui apostat 
credincios, care se sfâşie, în pustia gândului şi a 
imaginii frânt oglindite de lumea declarată, între 
dragoste denunţatorie şi revoltă tandră, între 
blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, 
întregul lexic blasfemiant şi apocaliptic. O 
duplicitate izbăvitoare, în fapt, care - strigându-şi 
drama înstrăinării şi a introspecţiei ratate, ca şi 
neputinţa întâlnirii cu celălalt sau spaima 
suprapunerii cu el, într-o lume al cărei sens este 
rătăcit în „tenebrele lagărelor de idei”, la 
interferenţa unui timp şi unui spaţiu ajunse “la 
capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe 
masa olarului iubirii”. 

( Familia, Iulie 2015) (Destine literare, Montreal, 
Canada, nr.63-66, Apr.-Iun. 2015, pag.68 -74) 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia 
marilor întrebări existenţiale îşi caută un nou 
statut, construind, în texte care comunică subteran, 
un chip al omului interogativ. "Catedrala 
existenţei" are capcanele ei, "Adevărul absolut" 
pare de neatins, "Crinii albi ai adevărului" pot 
ucide, "dacă nu-şi aeriseşti cămara minţii", eul 
poetic descoperă mai degrabă un "Dumnezeu prea 
amar"... Toate acestea sunt expresii ale unei stări 
de mare tensiune interioară, în care luciditatea 
săgetează revelaţia şi limitează trăirea deplină a 
sensului existenţei". 

(Oglinda literara nr.163, iulie 2015, pag. 10998) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Prof.univ.dr. Dumitru Chioaru' Discurs profetic, 
filosofic sau poetic? - e greu de determinat în care 
se încadrează textele lui Sorin Cerin. Autorul le 
înglobează toate trei într-o formulă personală, 
aparent desuetă estetic, rostind însă cu suflu de 
poeta vates ultimele cuvinte dinaintea Apocalipsei. 
O apocalipsă în care lumea desacralizată şi 
dominată de false valori sfîrşeşte pentru a putea 
regenera prin Cuvînt". 

(Destine literare, Montreal, Canada, nr.63-66, 
Apr.-Iun. 2015, pag.68 -74) 


13 



SORIN CERIN - SUNTEM O HOLOGRAMA 


Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale 
cenuşii. Un întreg arsenal al modernităţii negative - 
căni ale pustiului, apa uitării, abatoare, sărbătoarea 
continuă a suferinţei, maimuţa de lemn putrezit 
etc., etc. - e chemat să denunţe, în versurile sale, 
"armele letale ale societăţii de consum" şi 
"ospiciul" alienării prin mercantilizare a existenţei 
noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai 
credinţei" sunt enunţaţi peremptoriu ca speranţă a 
mântuirii colective, "lumina divină" se întrezăreşte, 
izbăvitor, la capătul încă îndepărtat al supliciului, 
însă, pe moment, poetul pare să fie preocupat 
exclusiv de retorica eschatologică, întrezărind 
decădere, demisie morală sau ruine cam peste tot 
pe unde-1 poată paşii sau privirile" 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Ioan Holban„Despre expresivitatea şi bogăţia 
înţelesurilor transmise Celuilalt prin tăcere a scris 
pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu 
Dumnezeu, în meditaţie şi în fulgerarea gîndului 

spre clipa Creaţiei. Poezia lui Sorin Cerin este a 
unui alt Cain rătăcind în pustie, păstrînd, încă, 
frânturi din bucuria edenică pentru a ieşi din 
”menghina” lumii unde omului căzut i se surpă 
orizontul sufletului în ploi de foc şi urme de 
plumb”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Theodor Codreanu„Sorin Cerin este un gânditor 
aforistic paradoxist, de o mare mobilitate a minţii, 
mânuind cu măiestrie antitezele, îmbinându-le 
oximoronic sau alternându-le chiasmatic în 
probleme cu mize majore din viaţa noastră 
spirituală şi socială. Poezia din Liberul arbitru este 
o prelungire a manierei sale de meditaţie, 
impregnând-o şi cu o doză potrivită de kynism (în 
sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea 

într-o lume din ce în ce mai distorsionată valoric ( 
şi distorsionantă în acelaşi timp !), dispariţia unor 
repere fundamentale - atrăgând după sine 
interogaţii copleşitoare şi infinite nelinişti 
absenţa tot mai tulburătoare a unor Adevăruri care 
să deschidă calea spre Mântuire, îndoielile profund 
demotivante asupra Sensului Vieţii, absurd înălţat 
la rang de raţiune existenţială alimentează spaima 
şi angoasele poetului. Versurile sale dezvoltă astfel 
o veritabilă retorică a disperării, în care, aidoma 
unei insecte halucinate de Lumină, autorul 
lansează întrebări fără răspuns, caută confirmări 
acolo unde acestea au intrat de mult în disoluţie, 
navighează îndurerat dar lucid printre imagini şi 
metafore de elevată şi convingătoare pregnanţă, 
construieşte scenarii apocaliptice despre Viaţă, 
Iubire şi Moarte...” 

( Oglinda literara nr.162, iunie 2015, pag. 10977) 
(Destine literare, Montreal, Canada, nr.63-66, 
Apr.-Iun. 2015, pag.68 -74) 


Eugen Evu:"...cărţile par a fi obiecte de cult- 
cultură-proprie testamentară ale unui ceremonial, 
...al neo-cunoaşterii, platonic-socratice sub semnul 
“Guvernământului General al Genezei” bunăoară. 
Ceea ce merită considerat este şi imperativul 
transparent al autorului de a comunica în limba 
natală, românească. Singurătatea atribuită Sacrului 
este totuşi a fiinţei umane în ipostaza ei reductivă, 

a condiţiei umane....Cum Vinea scria, poetul vede 
idei ale sale, sau oglindire în ‘odaia cu oglinzi’ a 
bibliotecii universale. Un destin desigur personal, 

/V 

in mare parte asumat, nota bene.In volumul 
Politice, la extrema lui H.R. Patapievici poetul este 
bine-ştiutor al problemei eliadeşti, al “căderii 

/V 

umanului în zoon politikon”...Intre raţionalism şi 
iraţionalism, Sorin Cerin navighează pe Oceanul 
Interconnection." 

(Destine literare, Montreal, Canada, nr.63-66, 
Apr.-Iun. 2015, pag.68 -74) 

CUPRINS 


1. Zei şi ispite 

2. Iz de Existenţă 

3. Sânge şi resentimente 

4. Suntem o hologramă 

5. Focul sacru al spiritualităţii 

6. Anotimpurile Iluziei Vieţii 

7. Albinele si matca 

» 

8. Masa lemnoasă a limbilor 

9. Sintagma vieţii 

10. Secetă neînţeleasă 

11. Paşi cu tălpi de morminte 

12. în cizmele Lumii 

13. Pomul Cunoaşterii 

14. în străfundurile miracolului 

15. Politica Mizeriei Umane 

16. Părăsind Eternitatea 

17. Decepţii obosite 

18. Case de chirpici 

19. Coşuri din nuiele de gânduri 

20. O ramură de măslin 

21. încătuşaţi în praf de stele 

22. Nimeni nu a ştiut să înoate 

23. Aluniţele norilor 

24. Raţiunea Iluziilor Vieţii 

25. Ger de crapă pietrele Conştiinţei 

26. Durerile Facerii unui Crez 

27. Fierăstraie de intrigi 

28. Potcovarul potrivit 

29. Cerul răstignit pe Orizont 

30. Scrumierele Destinului 

31. La băcănia Destinului 

32. Iertări si mătănii 

/V ’ 

33. Intr-o foaie de ţigară 

34. Zâmbeau Soarelui 

35. Universul altcuiva 

36. La pupitrele puterii 

37. Cu nume de Regret. 

38. înaintea Zeilor 

39. Să fie posibil? 

40. Adrenalină 

41. Din belşugul Paradisului Bancar 

42. Viaţa este Moarte 

43. Locomotive mofturoase 

44. Rămăşagul Lui Dumnezeu 

45. Societatea Nimănui 

46. Stelele epoleţilor 

47. Rămăşag 

48. Pe peretele unei ruine 

49. Tacâmurile Fericirii 

50. Esenţa Universului 

51. Birocraţiile Anilor 

52. Paradoxal 

53. Atoatestiutorul 

54. Marea Contemplare Universală 

55. Pe străzile Iluziilor Vieţii 

56. Privirile Inimilor 

57. învingătorul învins 

58. Elixirul Frumuseţii 

59. Cuvântul întrupării 

60. înecat în Amintiri 

61. Idealuri 

62. Menire 

63. Am orbit privindu-ne în Moarte 

64. Şuvoaie de zile 

65. Grâul simţirii 

66. Desenau cu patos 

A 

67. închinăciune 

68. Din vieţile oamenilor 

69. Sinistraţii întâmplărilor 

70. Sfinţii Spălători de Greşeli 

71. La pokerul Anilor 

72. Din preaplinul Cunoaşterii 

73. Fiecare Zi 

74. La frizerie 

75. Alzheimer politic şi social 

76. Cântece de slavă 

77. Pe plajele de vis 

78. Ninsori de rugină 

79. Orfan de propriile Zile 

80. Arcuşuri dezacordate 

81. Hologramele unor suflete 

82. Ploi de ţărână 

83. Pe asfaltul cosmic? 

84. Averi de suflete 

85. Cartoane reciclate 

86. Bogăţiile băncilor Iluziilor Vieţii 

87. Păcatul Originar al Sexului Gândirii 

88. Zări ascuţite 

89. Avuţiile Sensului Existenţei 

90. La căsătoria Nimicniciei 

91. Zdrenţele vorbelor goale 

92. Religia castităţii 

93. Şerpii reculegerii 

94. Uraganele trăirilor 

95. Păianjenii promisiunilor 

96. De când Istoria a devenit femeie 

97. Marea Contemplare Universală a 
Conştiinţei 

98. Pe rugul imposturii 

99. Orbi de vise 

100. Veselia cârtiţelor 

101. Trăirile unor Zile 

102. Târgul de probabilităţi 

103. Roţile Vieţii 

104. Credinţă ilicită 

105. Noua credinţă cu nume de Ban 

106. Omul de azi 

107. Absurd cotidian 

1) Zei şi ispite 


Zeii Clipelor ar dori să plece la culcare, 
lăsându-şi Eternităţile de izbelişte, 
atât de mult i-a obosit făţărnicia Creaţiei, 
unei crâşme a stelelor alcoolice, 
care zâmbesc lasciv, 
de pe etichetele prăfuite ale ispitelor, 
pentru un ban de Iluzie a Vieţii, 
în plus. 

Sunt atât de turmentaţi, 
încât speră să vină odată, 

Carul Mare de pe bolta pasiunilor, 
şi să-i treacă clasa, 

la examenul de maturitate a Deznădejdii, 

unde trebuie să dea proba scrisă în tablele legilor firii, 

şi anume, 

cât pot minţi,ucide, fura, sau face bine, 
şi cea orală, 

unde se cere cea mai bună dicţie a limbii de lemn, 
tăiat din pădurile fără de sfârşit ale sexului, 
incompetenţei de a procrea valoare, 
printre genele pierdute, 
rătăcite, 

într-un arbore genealogic, 
al Păcatului Originar. 

2) Iz de Existenţă 


Bulgări de foc ai Conştiinţei, 
se rostogolesc pe crucile cernite de durere, 
ale unui Mântuitor asuprit, 
de propria Lui turmă, 
ce a ajuns să păstorească, 

Nebunia lupilor înfometaţi, 
de carnea viselor subjugate, 
a deveni, 

o realitate pe care, 
nici măcar un cimitir al gândurilor, 
nu ar mai vrea să o îngroape, 
în ţărâna regretelor întrupate, 
în gardurile de verbe, 

ce par a-şi uita subiectele pe masa unei rulete, 
unde nu mai câştigă nici o frază, 
cu iz de Existenţă a fericită, 
de mai bine de o Eternitate. 

3) Sânge şi resentimente 


Regula de aur a crimei de a crede, 
este să ucizi fiecare rid, 
de pe faţa ţărânii întrupate în Cuvânt, 
până când aceasta, 
va deveni mocirlă de vise, 
din care să modelezi, 
la roata olarului suferinţei, 
un ulcior de regrete, 
pe care să-l spargi, 
drept în capul acelui mântuitor, 
care în loc să te mântuiască, 
de patimile ţărmurilor Nebuniei unei Voinţe, 
te-a trimis pe furtuna existenţială a neîncrederii, 
să naufragiezi pe valurile sângelui învolburat, 
al propriilor tale resentimente. 

4) Suntem o hologramă 


Nu poţi să înţelegi adevărul, 
fără a-i cunoaşte minciuna, 
cum nu există Apa Vieţii, 
fără naştere şi moarte, 
iar toate câte sunt şi vor mai fi, 
nu pot avea decât un viitor trecut comun, 
al unei Existenţe, 

ce păşeşte fenn pe galaxiile de întrebări, 
ale căror răspunsuri, 

constau în Marea Contemplare Universală, 
a cărei hologramă suntem şi noi, 
cu toate frîmântările din aluatul gândirii, 
dospit în cuptorul Iluziei Vieţii, 
până când Eternitatea, 
se va hrăni cu pâinea amară, 
a sufletelor. 

5) Focul sacru al spiritualităţii 


Perfecţiunea este arta de a gestiona haosul, 

şi a-1 conduce, 

către ordinea desăvârşirii, 

care constă, 

în modul cum este etalată imperfecţiunea, 
ce grupează antitezele conceptelor metafizice, 
ale Cunoaşterii, 
de a întrupa Voinţa, 
drept aliat al materializării, 
unei lumi a Iluziei Vieţii, 
care ne determină să clădim, 
o ierarhie a conceptelor, 
care ne luminează, 
întunericul şi frigul din Cuvinte, 
până când acestea încep să ardă, 
odată cu noi, 

în focul sacru al spiritualităţii. 

6) Anotimpurile Iluziei Vieţii 


Crengi de zile, 
pătate cu amintiri, 

scurse din trunchiurile anilor copaci, 
ce-şi aşteaptă tăcuţi, 
fierăstraiele Clipei, 
când vor reintra în Eternitatea, 
din care au fost zămisliţi, 
cu migală de ceasornic, 
de mâna perfecţiunii, 
unui Destin cosmic, 
care ne-a dat simţirea, 
anotimpurilor de Cuvinte, 
în care ne-am întrupat, 
devenind, 

oameni, dorinţe, voinţe, remuşcări, conştiinţe, 
de iarnă, vară, primăvară,sau toamnă, 
înbobocind mereu, 
spre a ne împlini anotimpurile, 

Iluziei Vieţii. 

7) Albinele şi matca 


Rădăcini de fagure ale căutărilor febrile, 

de a recunoaşte Existenţa, 

scot albinele Conştiinţei, 

la suprafaţa gândurilor, 

spre a fi recompensate, 

pentru muncile sisifice depuse, 

cu un sentiment, 

scris pe o diplomă a omeniei. 

fără să se observe că aproape toate, 

se îneacă instantaneu, 

când încep să se gândească, 

la motivul pentru care, 

şi-au părăsit, 

obârşiile din adâncurile dulci, 
ale mierii de Adevăruri, 
împărţite cu parcimonie în fiecare zi, 
de către matcă. 


28 



SORIN CERIN - SUNTEM O HOLOGRAMA 


8) Masa lemnoasă a limbilor 


De ce să defrişăm pădurile de Cuvinte, 
de pe buzele neastâmpărate şi reci ale Frazelor, 
care sconnonesc untul ţărânii, 
din întruparea Fiinţei, 
spre a fi uns pe pâinea unei recunoştinţe, 
a nimănui? 

Nu era mai bine, 
dacă în golul rămas, 
în unna tăierilor abuzive, 
din masa lemnoasă a limbilor, 
s-ar fi construit parcuri naturale de izbăviri, 
unde să putem respira, 
aerul tare şi ozonat al Adevărului, 
a ceea ce suntem, 
atunci când iubim sincer? 

9) Sintagma vieţii 


Pe asfaltul crăpat al Sintagmei, 
a fost spart porţelanul de vise trecătoare, 
ale unei Nopţi care m-a întrebat, 
la fel de rece şi întunecoasă precum o ştiam de fapt, 
ce anume este viaţa în sine? 

I-am răspuns că un vis. 

M-a privit mirată, 

spunându-mi că dacă împarte de fiecare dată atâtea vise 
fiinţelor, 

este o demiurgă a simţirilor? 

Atunci ce mai caută şi Dumnezeu, 
de ce nu rămâne doar ea, 

Noaptea şi atât? 

Mi-am îndreptat privirile Conştiinţei, 
către cerurile annoniei Universale, 
către galaxiile de speranţe şi adevăruri care se nasc şi mor, 
către găurile negre ale neînţelesurilor, 
ca în cele din urmă să o întreb pe Noapte, 
dacă cei ce visează în sufletul ei, 
au vise comune, 

precum o Societate de Consum Vieţi, 
sau o localitate cu străzi pietruite de Amăgiri, 
atâtea şi atâtea altele? 

Atunci mi-a răspuns că visele ei, 
sunt doar întrebări singuratice, 
care nu-şi vor afla aceleaşi răspunsuri, 

la mase mari de suflete, 
precum este Visul Iluziei Vieţii, 
unde cu toţii ştim, 
că avem aceeaşi planetă, 

aceleaşi stele, gânduri, sentimente, conştiinţe, membre ale 
trupului suferinţei, 
multe altele, 
şi toate în comun. 

Atunci când paşii simţirii, 

ne poartă pe un bulevard aglomerat din Realitate, 
alături de noi vor fi şi alte persoane în acelaşi loc, 
care vor percepe locaţia şi imaginile respective, 
pe când într-un vis al somnului, 
chiar dacă vedem şi alte persoane, 
vom fi doar noi acolo nu şi celelalte, 
întrucât celelalte au cu totul alte şi alte vise. 

Aceasta este deosebirea, 
între visul Nopţii şi cel al Realităţii, 
dată de Iluzia Vieţii. 

10) Secetă neînţeleasă 


Reci şi trecătoare, 
vorbe goale, 

ce înoată prin vadurile seci ale privirilor, 
ninse pe alocuri cu zâmbete zglobii, 
ce par a nu înţelege seceta, 
de la tălpile rădăcinilor însingurate, 
ale Cuvântului, 
din care ne-am întrupat, 
menirea existenţială, 
de a cunoaşte Realitatea, 
ce altfel nu ar fi fost niciodată, 
încălţată cu cizmele vieţii, 
fiindcă o lume necunoscută, 
este inexistentă. 

11) Paşi cu tălpi de morminte 


Cântare de orgolii, 

cresc preţul la alimentele de bază ale Conştiinţei, 
fiind măsluite, 

cu greutăţi potrivnice sexului, 
din pleoapele închise ale plăcerilor carnale, 
vândute la kilogram, 

în piaţa de vechituri a maternităţilor de zâmbete false, 
unde nu se mai nasc copiii altor Clipe, 
de mai bine de un sfârşit care şi-a pierdut începutul, 
în praful tras pe nas, 
al Disperării, 

unor paşi cu tălpi de morminte, 

şi degete de patrafir, 

pus la gâtul Zilelor, 

ce vor să devină preoţii Adevărului, 

spre a spovedi, 

Minciuna Iluziei Vieţii, 
de Păcatul Originar al Existenţei. 


33 




SORIN CERIN - SUNTEM O HOLOGRAMA 


12) în cizmele Lumii 


Reduceri de preţ la cavourile Privirilor, 

construite pe ţărâna unor gânduri sinucigaşe, 

ce n-ar fi vrut niciodată, 

să fie întrupate, 

în cizmele unei Lumi, 

ce calcă în picioare, 

puritatea demnităţii, 

pentru a o uda cu lacrimile durerii, 

ca mai apoi să o frământe într-atât, 

încât să se formeze, 

noroiul plăcerilor carnale ale seducţiei, 

folosit la cărămizile de lut ale Destinului, 

cu care-şi asezonează Viaţa conştiinţa, 

construind un edificiu al gloriei veştejite, 

pe umărul unei măreţii, 

a nimănui. 

13) Pomul Cunoaşterii 


Retorici şubrede pe podelele Simţirii, 

spălate de zor cu Apa Vieţii, 

spre a fi călcate în picioarele Milei, 

faţă de o Societate a consumului de vieţi, 

ce cad din Pomul Cunoaşterii, 

din ce în ce mai surd, 

în braţele unui Trecut, 

care nu vrea să treacă, 

din cerul unor buze ale Conştiinţei, 

la fel de mute, 

precum erau şi vorbele goale, 
ce nu mai reuşeau să îmbrace nici o silabă, 
în bordeiele bârfelor, 
atunci când strigau disperate, 
unele la altele, 

dorind să-şi învingă angoasele şi dezolarea, 
în timp ce fulgerau, 
cu privirile păsărilor de pradă, 
ale tunetelor mute, 
de o satisfacţie bolnavă şi abătută, 
pe Câmpiile Elizee ale Deşertăciunii. 

14) în străfundurile miracolului 


Ziduri de cremene ce scot scântei, 
ne despart de Conştiinţă, 
încarcerând Zorii ce străbat gratiile Fiinţei, 
până în străfundurile miracolului, 
de a ne conştientiza existenţa, 
torturată în celula groazei, 
de a i se desluşi adevărata identitate, 
de hologramă goală şi pustie, 
pusă la mezat, 
în deşertul singurătăţii, 
unde s-au născut religiile, 
pe umerii cărora să ne putem sprijini Moartea, 
neştiind cât de ascuţiţi, 
vor începe aceştia să devină, 
ţepe tocmai bune de înfipt Sentimente, 
pentru a fi prăjite, 
în Focul Iadului, 
pe care l-am aprins, 

atunci când ne-am înstrăinat de noi înşine. 

15) Politica Mizeriei Umane 


Valuri de cerneală, 
curg din izvoarele calomniilor, 
pentru a fi scrise tablele negre, 
ale unei naturi umane, 
din care braconierii Neşanselor, 
au rupt păduri întregi de Vise, 
din trunchiurile cărora se confecţionează, 
limbile de lemn, 
de cea mai bună calitate, 
pentru a fi introduse, 
în oala aburindă a pseudo-democraţiei, 
spre a învârti ciorba mulţimilor, 
până când acestea, 
odată ameţite îndeajuns, 
să poată da un gust cât mai prietenos, 
Politicii Mizeriei Umane. 

16) Părăsind Eternitatea 


Aripi de stele-n lacrimi prelinse, 
încâlcite de atâtea zări, 
cad grele şi nepăsătoare, 
pe orizontul trecerii, 
părăsind Eternitatea, 
la sânul căreia, 

au supt laptele matern de început de lume, 
spre a înnopta pe bolta farmecelor, 
aducătoare de Lumină Divină, 
în Cuvântul întrupării noastre, 
ce a ajuns să plămădească o Minciună, 
din Adevărul Absolut al Universului, 
pentru a ne defini ca Existenţă, 
a Iluziei Vieţii. 


De aceea primim viitorul cu porţia şi trecutul la discreţie? 

17) Decepţii obosite 


Şi-am şters fereastra de cer, 
a Conştiinţei, 
cu cârpa regretelor, 
de a nu fi văzut pericolele la timp, 
după care am deschis-o larg, 
să intre aerul rece şi purificator al Adevărului, 
vrând să găsesc seninul Dreptăţii, 
care am înţeles că se transformase, 
în norii grei, 
de plumb, 

căzut din braţele Păcatului Originar, 
direct în sângele aprins al Fiinţei, 
spre a ne da simţirea, 
căderilor, 

în golurile din privirile, 
obosite şi cernite, 
ale Decepţiilor. 

18) Case de chirpici 


Am ajuns să cerşim, 
resturi de Lumină Divină, 
pe pridvorul unei case de chirpici, 
fără stăpân, 
a sufletelor, 
ce nu mai vor tavanele, 
grele de lut desţelenit, 
din Cuvântul întrupării, 
care s-au uscat demult, 
pe vieţile unor Fiinţe, 
ce nu mai sunt decât amintire, 
în cimitirele gândurilor, 
altor epoci, 

ce-au devenit azi pereţii, 

care ne închid Conştiinţele, 

în camerele de celule biologice, 

în care ne depozităm bolile sau eşecurile, 

fericirile sau trăirile, 

Iluziilor Vieţii. 

19) Coşuri din nuiele de gânduri 


Coşuri împletite, 
din nuielele gândurilor, 

folosite cândva pentru copiii răi ai întrebărilor, 
iau drumul pieţelor de sentimente, 
fiindcă în lipsa lor, 

Dragostea care se vinde la kilogram, 
n-ar fi avut unde fi încărcată, 
şi purtată mai apoi, 
pe capetele arse de soarele, 

Răspunsurilor deznădăjduite, 
de a fi aflat, 

cât de greu este să o duci, 

până în casa sufletului străinului din tine, 

şi pe urmă, 

să o tai în felii îndeajuns de mari, 
încât să te hrăneşti cu ea, 
tot restul vieţii. 

20) O ramură de măslin 


Racii cleştilor speranţelor de ceară, 
au devenit lumânări de vise, 
care se topesc încet dar sigur, 
pe altarul descompus al somnului Fiinţei, 
în care devenim o noapte rece şi amară, 
ce pare a-şi fi pierdut lumina pasiunii, 
pentru totdeauna, 

într-un întuneric vâscos şi intolerabil, 

al Patimilor ce ne ning cu viciile lor asudate, 

de transpiraţie cu dinţii încleştaţi de frig, 

ce muşcă adesea din carnea privirilor pierdute, 

la ruleta unui Noroc, 

ce propovăduieşte o Fericire, 

atât de străină de noi, 

încât nici o ramură de măslin, 

n-ar mai aduce porumbelul păcii, 

pe fruntea Vieţii. 

21) încătuşaţi în praf de stele 


în inima vieţii mele, 
n-am să te las să-ţi pui cercei, 
încătuşaţi în praf de stele, 
fire-ar al dracu Dumnezei. 

Nu pot să-ţi spun cât costă Cerul, 
o fi mai ieftin Dumnezeu, 
cel care-mi deapănă misterul, 
unde m-aşez să mor şi eu? 


Tu cimitir de tuberoze, 
miroase-mi tălpile-n calvar, 
să-mi spui apoi în plete roze, 
sunt domn hoinar sau sunt avar? 

Deci lasă-mi bigudiul Vieţii, 
să-mi înfăşoare un necaz, 
atât de trainic simţ al Morţii, 
unde voi fi sau nu macaz? 

în cimitire de privelişti, 
tom trotuarele de chin, 
mă-nchin iubire de izbelişti, 
spre gardul tău, 
amar pelin. 

22) Nimeni nu a ştiut să înoate 


Aş fi devenit, 
un duhovnic reciclat, 

din pietrele paşilor pe care-i calcă Dumnezeu, 
pe marginile prăpăstiilor de Cuvinte, 
unde cădem de fiecare dată, 
cu portmoneele pline, 
în cutia Milei, 

care ne-a separat Adevărul de Minciuna, 
unei Speranţe, 

pe care nici o gară a înţelesurilor, 
nu a decripat-o vreodată, 
ca fiind Omenire şi Divinitate. 

De aceea avem de trecut fluviul unei Morţi, 
pe care nimeni nu a ştiut vreodată, 
să-l înoate? 

23) Aluniţele norilor 


S-au răzvrătit scorburile simţămintelor, 

prin copacii Vieţii, 

încât nu mai vor să devină casă, 

pentru ciocănitoarele fierăriei, 

de potcoave fără noroc, 

şi nici pentru veveriţele înşelătoare, 

ale Iluziilor Vieţii, 

ce şterg cu pămătufurile stufoase ale cozilor, 
de la porţile cimitirelor, 
toate amintirile ce-au clădit undeva cândva, 
Destine, 

în timp ce ronţăiau de zor, 
aluniţele norilor, 
înlăcrimaţi de ploi, 
ce brăzdau faţa Cerului unei Iubiri, 
mai obosită decât Vremea, 
ce abia-şi mai duce bătrâneţile costelive, 
pe un Orizont însingurat şi trist, 
ce pare al nimănui. 

24) Raţiunea Iluziilor Vieţii 


Seceri de zîmbete crispate, 
ning peste crângul pustiu, 
al sentimentelor surde şi mute, 
ce stau să fie cernute, 

prin sita de gheaţă a norilor adunaţi în simţăminte, 

spre a fi frământate, 

nopţi întregi de insomnii rebele, 

până când intr-un final, 

să iasă aluatul izbăvitor al Uitării, 

din care se va coace, 

Despărţirea, 

una dintre bucatele tradiţionale alese, 
ale muritorilor din stelele căzătoare, 
în desfrâul escatologic, 
panglicar şi nemilos, 
al Raţiunii Iluziilor Vieţii. 

25) Ger de crapă pietrele Conştiinţei 


Urme tumefiate de pumnii tari şi grei, 
plumbuiţi, 

ai paşilor unei Speranţe, 

ce n-au mai reuşit să ajungă la ţelul existenţial, 

de împlinire a Izbăvirii, 

se înşiră tăcute şi sfioase, 

într-o imagine de război cu noi înşine, 

unde doctori de păreri şi încurajări, 

bântuie prin trenurile sanitare ale remuşcărilor, 

din spatele frontului comun al capitulării, 

spre a prelua răniţii vorbelor goale, 

ce dârdâie de frig, 

sub zăpada imaculată de Adevăruri, 

ce le îngheaţă dorurile pe buzele unui ger, 

gata să crape toate pietrele Conştiinţei. 

26) Durerile Facerii unui Crez 


Dosare putrezite şi însingurate, 
năcute din rădăcinile, 

Durerilor Facerii unui Crez, 

stau năclăite în dulapurile cu iz de mucegai, 

ale unei Istorii, 

care oricât de mult ar dori să se dăruie Vieţii, 
a născut mai multă moarte, 
decât Moartea însăşi. 

Funcţionari făţarnici de plăceri carnale, 
aliniază cu sârg, 

cifrele sălbatice ale descompunerii umane, 
într-o numerologie, 

pe care Societatea de Consum a cimitirelor, 
o consideră sacră. 

27) Fierăstraie de intrigi 


Aud şi acum râsetele lacome ale Josniciilor, 
înannate cu fierăstraie de intrigi, 
cum sparg ecoul rugilor, 
copacilor drepţi şi cinstiţi, 
ce urmează să fie tăiaţi, 

şi despărţiţi de rădăcinile lor tradiţionale şi fireşti, 
pentru a fi transformaţi în scânduri lăcuite ale Supunerii, 
apoi bătute-n cuie, 

de legile meschine şi barbare ale Nedreptăţii, 

spre a fi vânduţi în cele din urmă, 

urgiei ce va veni, 

împotriva propriei lor păduri, 

care era odată şi odată, 

o ţară înfloritoare şi independentă. 

28) Potcovarul potrivit 


Potcoavele refuzate la exportul de noroc, 

stau ruginite şi pierdute, 

pe cărările unor inimi, 

ale căror copite de cai liberi, 

se tocesc necontenit, 

fiindcă nu au avut niciodată şansa, 

să găsească potcovarul potrivit, 

care să le măsoare, 

distanţa optimă dintre durere şi fericire, 
pe care să călărească, 
prinşi în şaua dorinţelor, 
norii ploilor de foc, 

care să ne spele faţa Păcatelor Originare, 
cu Adevăr şi Iubire. 

29) Cerul răstignit pe Orizont 


Gările de pustiu, 

îşi pierd până la ultimul tren, 

avuţiile, 

la Crâşma Deşertăciunii, 

unde Existenţa a devenit patroana, 

paharelor bune şi rele, 

peticite sau nepeticite cu uitare, 

goale sau umplute de patimi, 

sparte sau doar ciobite de sentimente, 

dar întotdeauna pline de viciile, 

Păcatului Originar. 

Peroane de neînţelesuri, 

leagă liniile rătăcite ale privirilor tulburi, 

care caută în van, 

solidaritatea amară a cafelei de dimineaţă, 
în care-şi spală dinţii ascuţiţi, 
care ne muşcă carnea Viselor, 

Cerul răstignit pe Orizont, 
asemeni unui Christ, 
imortalizat pe cruciuliţa din aur, 
de la gâtul. 

Deşertăciunii. 

30) Scrumierele Destinului 


Zilele fumate de Vise, 
au ajuns nişte simple mucuri ale Deziluziilor, 
care stau cuminţi, 
în scrumierele Destinului, 
exasperat de atât de multă cenuşă de simţiri, 
care i-au inundat încăperile Viitorului, 
cu izul insuportabil, 
de fum al Iluziilor Vieţii, 
ce se ridică spre tavanul, 
gata să se prăbuşească, 
al tuturor posibilităţilor unui Sânge, 
ce naufragiază prin venele nespălate, 
ale unei Iubiri, 

înşelate încă dinainte de naştere, 
de Păcatul Originar. 

31) La băcănia Destinului 


Cartoane de realităţi, 
ne colorează în roz, 
viaţa împachetată, 
a Hazardului de aşteptări, 
gata oricând să fie puse, 
pe rafturile suspendate cu capul în nori, 
ale Iluziilor unei Vieţi, 
ce-şi face târguielile zilnice, 
la băcănia Destinului, 
atât de alcoolic, 
încât zilnic, 

îşi caută-n stelele tăriilor ancestrale, 
Viitorul pus pe glume sinistre, 
de către Moarte. 

32) Iertări şi mătănii 


Flori zglobii de gheaţă sentimentală, 

aburesc ferestrele gerului din inimi, 

cu adevărate opere de artă ale Frigului, 

aflat în sângele din hârtie creponată, 

pe care un Dumnezeu necunoscut, 

o aranjează pe pereţii plini de igrazie ai Vieţilor, 

spre a da o notă de fast, 

serbării în care Moartea-şi omagiază succesul, 

de a mai inaugura, 

un cimitir al Stelelor Iubirilor Căzătoare, 
din Clipa Eternităţii, 

de unde alunecaseră pe pervazul unor Priviri, 
ce deveniseră atât de străine, 
încât nimeni nu le mai putea redenumi vreodată, 
oricâte iertări sau mătănii ar 11 făcut, 

Nemuririi. 

33) într-o foaie de ţigară 


Şi-am tras perdelele cerului din amintire, 
încercând să privesc, 
zâmbetul florilor, 

din cuvintele de foc ale cuptoarelor, 

în care ne încingeam sufletele,, 

care ne-au întâlnit paşii privirilor, 

pe strada de gheaţă a Deşertăciunii, 

unde, 

alunecând, 

ne-am rupt, 

Destinul, 

într-o foaie de ţigară, 
pe care am umplut-o cu tutunul rutinei, 
pe urmă am lipit-o cu saliva infidelităţii, 
fumând-o în cele din urmă cu Despărţirea. 

34) Zâmbeau Soarelui 


Traversele oaspeţilor primăverii, 
beau orele ceasurilor asudate, 
de atâta drum al orbirii, 
unor zări fără orizonturi, 
răstiginte-n petalele florilor de meri, 
ce stau să plesenească, 
de foamea pieţelor de Vise, 
unde maturitatea lor, 
de mere acre, 

va fi băută de gurile hămesite, 
ale Viciilor, 

abia după ce vor sta la fermentat, 
întreaga toamnă, 
care le va lua fără drept de apel, 
amintirile petalelor albe, 
prin care zâmbeau, 

Soarelui. 

35) Universul altcuiva 


Arome de sfaturi, 

amestecate-n muşcăturile fierbinţi, 

ale Muşcatelor, 

ce sărută zorii unor Gânduri, 

care stau la coadă pentru a fi vopsite, 

din negrul întunericului nopţii, 

într-un roz al Speranţei, 

care a întârziat în traficul infernal, 

de interese şi principii, 

la sensul giratoriu al Moralei, 

plină de vânătăi, 

după accidentul suferit în faţa Catedralei, 
care întârzia să ne mântuiască, 
misterele din bordelurile credinţei, 
prin care înţelegem, 
să ne desluşim, 

intimitatea dumnezeiască a Păcatului Originar, 
care, 

cu sau fără voia noastră, 

ne-a dat suflare, 

în sticlele fără fund, 

dar cu grade alcoolice stelare, 

ale unui Unuivers, 

ce pare al oricui altcuiva, 

dar numai al nostru, 

nu, 

băut cu străşnicie, 
de Dumnezeu, 
la masa Creaţiei. 

36) La pupitrele puterii 


Zgârie norii inerţiilor şi inepţiilor, 
au început să înţepe, 
atât de mult Cerul Adevărului, 
încât acesta s-a ridicat, 
deasupra oricăror interese, 
ale Morţii, 
lăsând întunericul, 
să ardă în lacrimile de foc, 
ale unei Lumi denaturate, 
pentru care plăcerile carnale, 
ale Viermilor din intestinele Vremurilor, 
sunt deasupra Purităţii şi Sacralităţii, 
ajungând pe primele pagini, 
ale ziarelor din Paradis, 
unde doar sfinţii cu viză de intrare, 
pot deschide porţile grandioase ale Mârşăviilor, 
celor de la pupitrele puterii, 
care mai speră la noi alianţe, 
la fel de surghiunite, 
ca şi istoriile propriilor năravuri. 

37) Cu nume de Regret. 


Gândurile pline de promoroacă, 
ale Zodiilor unor nelinişti, 
au început să se intereseze, 
de mersul planetelor firii, 
în trenurile fără orar ale Despărţirii, 
pentru a reuşi să afle, 
ora exactă a descompunerii, 
unei Amintiri condamnată la moarte, 
care încă, 

se zbate neputincioasă, 
sub sentinţa nemiloasă a unor Orgolii, 
ce nu vor sub nici o formă, 
să-i accepte recursul la Iubire, 
scris pe genunchii Apusului însângerat, 
dintr-un Cuvânt, 
cu nume de Regret. 

38) înaintea Zeilor 


Ar da un cineva, 
un regat de mărire, 
pentru o clipă de Eternitate, 
din care să-şi zămislească, 
scut de nemurire, 
înaintea Zeilor unor Vise, 
pe care nici Olimpul Perfecţiunii, 
nu-i mai acceptă, 
pe frunţile ridate ale Pasiunilor, 
din care ne putem hrăni, 

Adevărul Absolut, 

decăzut din Paradisul, 

unui Dumnezeu al Iluziei Vieţii? 

Eu aş da, 

revenind la Iubire. 

39) Să fie posibil? 


Cum a învăţat să numere Dumnezeu, 
dacă atunci când a adunat, 

Universul Patimilor şi Viciilor împreună, 
în loc să-i de-a o sumă exactă, 
a denaturărilor din conştiinţele unor Deşertăciuni, 
Lui i-a ieşit, 

din jobenul ros de Eternitate, 
un Mântuitor, 
căruia neavând ce mântui, 
i s-a creat un Păcat Originar, 
numai pentru el. 

Odată ce obiectul muncii a devenit fezabil, 
pe pielea năclăită a muritorilor de rând, 
acesta a început să renumere, 
toate câte sunt şi ar mai urma să fie, 
la Şcoala Vedetelor Religiilor unei Lumi, 
ce-ar da orice să urce pe scena adulării, 
neştiind ce infern o aşteaptă, 
dacă nu merge, 
cu lecţiile Norocului învăţate, 
pe de rost, 

la biserica Iluziilor Vieţii. 

Să fie posibil? 

40 ) Adrenalină 


Adrenalina Viitorului, 
se fabrică, 

din calendele criminale, 

ale compromisului Vieţii cu Moartea, 

apoi împachetată, 

în mustrarea scrisă de Dumnezeu Trecutului, 
care şi-a luat nasul la purtare, 
sărind coarda Clipelor, 
pentru a afirma, 

că nu poate fi schimbat niciodată, 

de hainele jegoase, 

ale unor Cuvinte injurioase, 

la adresa Conştiinţei de Sine a Universului, 

care şi-ar dori din răsputeri, 

să poată divorţa de Eternitatea, 

care l-a ponegrit stafiei unui Paradis, 

atât de gârbovit, 

încât nu mai poate primi nici un suflet, 
oricât de umil ar fi, 

înaintea Atoateştiutorului Păcatului Originar. 

41) Din belşugul Paradisului Bancar 


Care este planul Lui Dumnezeu cu omul? 

Să-l transforme într-un ecran plat al Iluziilor Vieţii, 
pe care să poată viziona filmele de groază ale Existenţei? 

Poate că ar li mai potrivit pe post de cuier, 
în care să-şi atârne, 

hainele grele de plumb ale Cuvântului întrupării, 
iar din buzunarele lor peticite, 
să se scurgă apa ploii de foc a stelelor alcoolice, 
care să-i umple până dimineaţa, 
întreaga oală de noapte, 
a Marelui Creator şi Unic întâmplător, 
care-şi va face nevoile, 
de acum înainte şi înapoi, 
nefiind timpi şi spaţii pe acolo, 
direct în capul, 

multitudinilor de biserici ale Omenirii, 
unde se găsesc wc-uri spirituale, 
care propovăduiesc pacea făcând război, 
şi viaţa eternă, ucigând, 
pogorâte din belşugul Paradisului Bancar, 
care are destui bani de investit, 
dar atât de lăudat, 
de cei smeriţi întru Domnul. 

42) Viaţa este Moarte 


Pentru Moarte nu există Viaţă, 
nici zâmbetele ofilite, 
ale străzilor Deşertăciunii, 
pe care ne aleargă Spaţiile şi Timpii, 
încercând să ne antreneze, 
pentru cursa nebună, 
a Vieţii de Apoi, 

unde se pare că nu vom câştiga niciodată, 

premiul Eternităţii, 

alături de Clipa în care ne înplinim, 

Sensul Existenţei, 

fără să înţelegem neînţelesul iubirii, 
Adevărului Absolut. 

Atunci de ce pentru Viaţă există Moartea? 

Oare nu pentru a realiza, 
că adevărata esenţă a Vieţii, 
este tocmai Moartea, 
iar Viaţa este Moarte? 

43) Locomotive mofturoase 


Traversele întâmplărilor, 

leagă şinele lucioase, 

ale căii ferate a supliciilor, 

călcată mereu de roţile grele şi neiertătoare ale 

aniotimpurilor, 

care ne rotesc viaţa, 

după bunul plac din mersul trenurilor unor Destine. 

Locomotive mofturoase şi nervoase de vicii, 

trag cu greu Zilele , 

gâfâind la fiecare gând, 

ce încă se mai vinde, 

pe taraba Inconştienţei, 

de a mai bea un pahar de Moarte, 

cu pioasă aducere aminte, 

a unui depou al Pasiunilor, 

unde odihnesc aburii bahici, 

ce pun în mişcare Orizontul unor vagoane, 

care nu vor mai avea călătorii Viselor, 

niciodată, 

fiind demult trimise la casat. 

44) Rămăşagul Lui Dumnezeu 


Regrete stranii, 

stau legate cu eşarfele unor Amintiri, 
ce nu pot să înţeleagă sensul, 
pentru care Existenţa a botezat Fericirea, 
tocmai în închisoarea, 

cu nume de Societate de Consum Iluzii ale Vieţii? 

Ce putem înţelege din rămăşagul făcut de Dumnezeu cu 

Lumea barbară şi meschină?, 

decât că smântână Căii Lactee, 

trebuie bătută atât de mult, 

până când untul Vieţii, 

să devină cel mai timorat şi temător, 

produs matern al Firii, 

scos de sânul Conştiinţei de a exista, 

ca mai apoi să fie vândut cu titlul de Fiinţă, 

pentru a fi uns pe pâinea creaţiei, 

şi mâncat cu poftă de Moarte. 

45) Societatea Nimănui 


Macii înfloriţi ai sângelui, 
absurdului existenţial, 
străjuiesc societatea drogată, 
cu vise coapte sau crude, 
gata pentru a fi procesate de Iluziile Vieţii, 
în acte de sabotat Moartea, 
marile dorinţe ale omului temător, 
care se sfârşesc într-o agonie a debusolării, 
unei Societăţi a Nimănui, 
ce-şi arată adevărata faţă, 
lipsită de fardurile şi complexele de inferioritate, 
pe care le are în raport cu Eternitatea, 
ştiind cât este de umilă, 
atunci când priveşte cimitirele Destinelor, 
pe care le păstoreşte, 
în catedrala Cunoaşterii, 
atât de orfană de Adevărul Absolut. 

46) Stelele epoleţilor 


Câte roluri să fi jucat Creaţia, 
atunci când a însemnat omul, 
cu durere şi fericire, 
făcându-1 să înţeleagă, 
cât sânge mai are de scurs, 
din stelele epoleţilor, 
de pe câmpurile de luptă, 
pentru a făuri, 

sârma ghimpată a Conştiinţei, 
care să aducă, 

pacea universală şi definitivă a Orgoliilor? 

între ştiinţă şi conştiinţă, 
există doar puntea Adevărului, 
cum între Moarte şi Viaţă, 
se află, 

numai Dumnezeu. 

47) Rămăşag 


Să fie omul un simplu rămăşag, 

pe care l-a zămislit Existenţa, 

atunci când se plictisea, 

printre atâtea galaxii de priviri inocente, 

care de care mai strălucitoare şi pure? 

Avea nevoie de puţină suferinţă şi desfrâu, 
de amăgire şi Iluzie a Vieţii, 
atunci când a zămislit această Lume, 
care are darul cunoaşterii? 

Vroia să devină astfel cunoscută, 
asemeni unei vedete a Deşertăciunii, 
care-şi arată sânii voluptoşi ai Ignoranţei, 
în revistele pentru adulţi? 

48) Pe peretele unei ruine 


Oare prin câte Universuri, 
pe care nu le cunoaştem, 
trecem în fiecare zi, 
dar care ne determină, 
în mod inconştient Destinul? 


O Lume necunoscută este inexistentă, 
precum o Viaţă, 

care nu este visată în comun şi de alte suflete. 

Dacă nu am defini cu toţii obiectele la fel, 
dacă le-am percepe diferit, 
pentru unii stelele ar putea fi Fiinţe, 
pentru alţii garduri de sârmă ghimpată, 
ar însemna că nu trăim Iluzia Vieţii, 
că privim spre originea străfundului nostru sufletesc, 
care este cauza hologramei, 
a ceea ce suntem, 

o umbră reflectată pe peretele unei ruine, 
cu nume de Societate. 

49) Tacâmurile Fericirii 


Privesc în bucătăria ochilor tăi, 

şi văd că nu vrei să pui nimic pe masa Existenţei, 

că tacâmurile Fericirii, 

îţi lipsesc, 

este frig şi ai caloriferele zâmbetelor reci, 

de aceea ar trebui, 

să închizi ferestrele pleoapelor, 

să se facă puţină căldură, 

chiar şi din respiraţiile noastre, 

ce par atât de rătăcite, 

pe genele de jar ale Despărţirii, 

pe care nu le mai băgăm în sân, 

atunci când se desprind câte una, 

da, aşa este, 

nu ne mai spunem nici o dorinţă, 
care să-l amintească şi pe celălalt, 
acum ne privim unul pe altul, 
înţelegând că ne-am pierdut demult cheile, 
cu care să ne mai deschidem uşa, 
casei unei Iubiri, 
unde oricum, 

n-am mai avea să ne mai spunem nimic, 
niciodată. 

50) Esenţa Universului 


Când am privit Adevărul Absolut al Lumii, 
aş fi vrut să devin o stea, 
care să nu se stingă niciodată, 
de pe bolta Iluziei Vieţii, 
fiind îngrozit dar şi nedumerit, 
de realitatea surdo-mută, 
a predestinării bidimensionale, 
desenată pe o coală de Timp, 
de către Dumnezeu, 

unde Timpul era un obiect ca oricare altul, 
pe care s-a scris Creaţia, 
iar Spaţiul, 

avea aceeaşi grosime şi profunzime, 
cât are o literă tipărită electronic, 
adică deloc, 

dar exista ca un alt obiect. 

Peste coala de hârtie a Timpului, 
pe care a desenat-o Dumnezeu, 
a venit Lumina Divină, 
şi a reflectat-o tridimensional, 
născând esenţa Universului cunoscut de noi, 
rupând astfel buricul nou născutei Existenţe. 

51) Birocraţiile Anilor 


Cămăşi de vise, 

îmbrăcate de Dimineţile somnoroase, 
speră să întâlnească, 
aripile nenăscute ale Fericirii, 
care încă se luptă, 

cu tăriile cerurilor unor Probabilităţi, 
de a cunoaşte sau nu această Lume, 
unde ţărmurile adorate ale împlinirii, 
poartă numele bancnotelor Deşertăciunii, 
pe chipurile cărora sunt vizibile, 
ridurile dezmăţului şi preacurviei, 
dosite de guvernele Străinului din noi, 
în băncile sentimentale de date şi achiziţii, 
de noi Zile pierdute, 
prin bordelurile Iluziilor Vieţii, 
printre birocraţiile Anilor proxeneţi, 
mândri că aparţin, 

Nonsensului Existenţei. 

52) Paradoxal 


Câte petale să fi rupt Conştiinţa, 
pentru a-şi ghici viitorul, 
până să prevadă, 
că este iubita Lui Dumnezeu?, 
atunci când recunoaşte deschis, 
că este muşcată tocmai de Remuşcare, 
la picioarele deznădejdii, 
pe care nu se mai poate sprijini în voie, 
fiind nevoită să atârne, 
în cârjele unei Cunoaşteri ale Uitării de Sine, 
hrănind Moartea, 
cu propria ei Eternitate, 
ce a născut astfel Timpul îndoielilor, 
de propriul ei Creator şi Unic întâmplător, 
care şi-a necinstit Trecutul, 
încercând să învingă, 
greşeala Păcatului Originar, 
ce constă în dosirea Adevărului Absolut, 
care, 

paradoxal, 

dacă nu ar fi fost ascuns astfel, 
întreaga Lume, 

ar deveni o mare şi însăilată Minciună existenţială. 

53) Atoateştiutorul 


De ce Mântuitorul, 

trebuia să sufere cele mai cumplite chinuri, 
pentru a ne mântui, 

de propriile noastre păcate şi prejudecăţi, 
ce aveau să vină la mult timp, 
după moartea fizică a acestuia? 

O mântuire fără teatrul suferinţei, 
pe scena căruia, 
dansăm cei drept, 
întreaga existenţă, 
nu ar fi fost posibilă, 
în viziunea Atoateştiutorului Dumnezeu? 

Cum ar arăta omul, 
al cărui Mântuitor, 
nu ar mai fi nevoit să stea crucificat, 
pe lemnul al cărui limbă religioasă, 
strigă surd: - limbă de lemn, 
oare aş mai reuşi să fac pace cu tine, 
fără să te mai fac vreascuri, 
şi mai apoi să te ard, 
în infernul din inima mea!? 

54) Marea Contemplare Universală 


Există Destin trecător, 
pe bolta Eternităţii unui Cuvânt?, 
fie el întrupat sau deztrupat, 
de ţărâna de virgule, 
care i-a făurit chip, 
pentru oglinzile paralele, 
ale paradoxurilor Existenţei? 

Paşii de Lumină Divină, 
ai Trecutul vor pieri odată cu el, 
sau se vor reflecta, 
în emisferele înalte, 
ale Creaţiei Lui Dumnezeu, 
devenind stâlpii de stele, 
ale Marii Contemplări Universale, 
care vor susţine Lumea de Apoi? 

55) Pe străzile Iluziilor Vieţii 


Pierduţi, 

printre galaxiile de lacrimi stelare ale trupului, 
am întrebat atomii, 
în câte alte stele au mai existat, 
înainte de a forma, 
ţărâna care se plimbă, 
pe străzile Iluziilor Vieţii, 
în mulţimi imense, 
ce peste un secol, 
vor deveni, 

lutul cimitirelor de amintiri, 

din care olarul Deznădejdii, 

va făuri oalele şi ulcelele Deşertăciunii, 

din care viitoarele Destine, 

îşi vor bea Apa Vieţii. 


77 



SORIN CERIN - SUNTEM O HOLOGRAMA 


56) Privirile Inimilor 


Cuţite trădătoare, 
înfipte-n privirile Inimilor, 
se ascut, 

pe întunecimea nopţilor din suflete, 
pentru a felia fiecare gest, 
al Adevărului, 
unei Sclipiri sentimentale, 
ca mai apoi, 
să o ofere spre vânzare, 
bordelurilor profane, 
în sandvişuri de iubiri carnale, 
tuturor Viciilor, 

ce doresc să-şi astâmpere foamea, 
venită din stomacele pătimaşe ale Păcatelor, 
ţinute la secret, 
într-o condicuţă a matroanei, 
cu nume de Plăcere, 
ce dă sens unei Existenţe, 
a nimănui. 

57) învingătorul învins 


Genunchii moderni, 
nu-şi mai rod feţele remuşcărilor, 
înaintea altarelor Iluziilor Vieţii, 
fiindcă poartă măşti informatice, 
atât de bine programate, 
încât la dau mereu, 
negreşit, 

ora exactă a morţii fiecărei Clipe, 
ce ar fi putut deveni, 
eternitatea Iubirii lor, 
în care să se retragă, 
pentru întreg visul Vieţii, 
şi să-şi clădească cetate, 
de statornicie şi înţelepciune, 
înfruntând pentru totdeauna, 

Moartea, 
al cărei sens, 
s-ar fi pierdut, 
în neantul altor zări, 
ale pustiurilor, 
din Cuvinte, 
dacă n-ar fi fost, 

beţia învingătorului învins al Ierarhiei, 
ce nu se va sătura niciodată, 
să caute, 
o nouă culme. 

58) Elixirul Frumuseţii 


La magazinul de plăceri, 

Moartea vrea să vândă reţeta fericirii, 
unei Vieţi, 

care şi-a cerşit de când o ştiu, 
fiecare mărunţiş de Clipă, 
până azi, 

când s-a săturat de atâta stat în genunchii soartei, 

şi s-a decis să pună piciorul pe pragul Existenţei, 

proaspăt spălat de Avariţie, 

şi să-şi caute Elixirul Frumuseţii, 

care o va face cu siguranţă, 

fericită. 

Deşi preţul cerut de Moarte era prea mare în Clipe, 
Viaţa a acceptat. 

Odată ajunsă acasă, 

se apucă să citească literele de aur ale unui Soare, 
ce părea că incendiază scrisoarea, 
şi care spunea cam aşa: 

- Pentru prepararea elixirului, 
este necesară o doză de eternitate, 
amestecată cu iubire, 
ce trebuie băută, 

pe stomacul gol al Zilelor ce au mai rămas. 

Viaţa se conformă şi bău tot elixirul, 
după care realizase că Soarele, 
ce scrise literele de aur ale reţetei, 
aparţinea unei alte lumi, 

Lumii de Apoi, 

unde ea nu mai exista, 
pentru a putea deveni, 
fericită! 

59) Cuvântul întrupării 


Şi-am spart verighetele sticlelor, 
de masa naşterilor, 
unei Vieţi, 

ce nu credeam vreodată, 
să mai reînvie Moartea. 

Era un chef pe cinste, 

ţinut cu străşnicie, 

de lăutarii Clipelor muribunde, 

şi cântăreţii osanalelor mârşave, 

dorite de Existenţă, 

pe patul de moarte, 

al Adevărului Absolut. 

în dansul frenetic al paşilor Deşertăciunii, 
am văzut urmele din sufletul unei Amintiri, 
ce încă-şi mai purta toiagul ros, 
de Cuvântul întrupării tale, 

Iubire. 

60) înecat în Amintiri 


A alunecat terenul paşilor cărunţi, 

de atâta ipocrizie, 

în marea moartă a suspinelor, 

care ne-a făurit sarea, 

unei Existenţe, 

atât de însetate, 

încât a fost capabilă, 

să ne vândă, 

pentru o singură Lacrimă de iubire, 
Destinului. 


Şi ne-am vomat Viitorul, 
sub streaşină unui tumult al vârstei, 
care nu mai putea înainta, 
în mocirla Iluziilor Vieţii, 
unde s-a înecat, 

după toate scripturile sufletelor, 
în propriile Amintiri. 

61) Idealuri 


Câtă imaginaţie să fi avut Dumnezeu, 

încât ne-a încurcat limbile într-atât, 

încât să prindă mirosul, 

tuturor esenţelor, 

devenind limbi de lemn, 

din cea mai proastă calitate?, 

din care ne-am făcut corăbii, 

spre a naufragia voit sau nevoit, 

pe valurile unei înţelepciuni, 

care era a oricui altcuiva, 

dar numai a noastră, 

nu! 

Ce plută putea fi mai trainică, 
decât cea făcută din buştenii, 
făţărniciei limbilor, 
de lemn ale acestui Pământ, 
aruncat peste sicriele de plumb, 
ale Cuvintelor, 

înmormântate în cimitirele unor eroi, 
ai Viciilor, 
de a fi primii, 
cei care pot ucide, 

Idealuri. 

62) Menire 


Ştiam că voi călători alături de caleaşca, 
stelelor care ne clădesc sufletele, 
ce ne-a urmărit Destinul, 
de a fi roţile Eternităţii, 
trase de caii Iubirii, 
direct spre ochii galaxiilor de lacrimi, 
pe care pluteşte Iubirea, 
tuturor bisericilor Aşteptărilor, 
dintr-o lume, 
numai a copacilor tăiaţi, 
fără frunzele Amintirilor, 
în care să-şi mai cânte, 
veşmintele Patimilor, 
pierdute de Moarte, 
în vârtejurile unei înţelepciuni, 
care ne-a înecat, 

Menirea. 

63) Am orbit privindu-ne în Moarte 


Ne-am construit ţănnuri de priviri, 
pe care să ne putem săruta valurile gândurilor, 
atât de răsfăţate, 
încât este de înţeles, 

că ne obligă să tragem draperiile pleoapelor, 
pentru a fi doar noi şi Singurătatea, 
Adevărului Absolut. 

Ne-am scris numele, 
pe nisipul din clepsidrele, 

Patimilor unui Noroc de gheaţă, 
ce s-a scurs încet, 
topindu-se sub privirile, 
care începuseră să ardă, 
întreaga Existenţă, 
care ne-a născut, 

Conştiinţa, 

din Fiinţa unui Dumnezeu, 

care s-a dovedit, 

a fi atât de străin de noi, 

încât am orbit, 

privindu-ne, 

pentru totdeauna, 

în Moarte. 

64) Şuvoaie de zile 


Pagini de nori, 

întoarce cerul gândurilor, 

ca să-şi citească viitorul pasiunilor, 

de a tuna şi fulgera, 

peste ridurile somnului adânc al Fericirii. 

Şuvoaie de zile, 
se scurg învolburate, 
măturând în calea lor, 
toate pirostriile Voinţei, 
puse pe capul Speranţei, 
la cununia acesteea cu împlinirea. 

65) Grâul simţirii 


Securi ascuţite de regrete, 

sfarmă trunchiurile falnice ale Anilor, 

care încă mai acoperă Orizontul, 

cu ramurile dese pline de sacrificiile, 

muncilor interminabile, 

pe care Destinul, 

le-a făurit Conştiinţei, 

pusă să cearnă, 

grâul simţirii, 

până când, 

pâinea aburindă a sentimentelor, 
va fi gustată, 

de timpul unui greiere al pasiunii, 
ce-şi cântă nonsensul existenţial, 
pentru care vara, 
pare să nu treacă niciodată, 
în gheaţa privirilor de sfârşit de lume, 
cu care misterele nopţii, 
învelesc Cuvântul, 
să nu răcească. 

66) Desenau cu patos 


După ce a strâns toţi norii îndoielilor, 
şi i-a îndesat în sacii încrederii, 

Marele Creator şi Unicul întâmplător, 
a realizat că aceştia erau găuriţi de către Destin, 
şi toată avuţia agonisită, 
se scurgea pe fluviul Deşertăciunii, 
ale cărui ape ale vieţii învolburate, 
măturau totul din calea Liberului Arbitru, 
surpând malurile Ignoranţei, 
încât aceasta devenise, 
o mocirlă care mărea forţa de nedescris, 
a puhoaielor de istorii, 
ce desenau cu patos, 
chipul Societăţii de Consum, 
a cadavrelor de Cuvinte, 
din morgile ziarelor, cărţilor şi revistelor, 
vremii. 

67) închinăciune 


Lacăte periate, 

de insectele linguşitoare ale momentului, 
care nu înţeapă, 
decât atunci, 

când mafiile dumnezeieşti, 
ale asfinţilor care zâmbesc, 
pe icoanele părăsite, 
din bisericile sufletelor, 
sunt de acord, 
stau ferecate, 

pe porţile grele ale unui Paradis, 
ce a fost făcut, 

doar pentru a demonstra Dumnezeu, 
cât de avut este, 

şi nicidecum pentru a locui cineva vreodată, 

în camerele fericirii spirituale, 

ce pot fi pângărite de vreun om, 

iar toată agoniseala Creaţiei, 

s-ar duce pe apa unei sâmbete, 

ce n-ar mai preceda nici o duminică, 

de închinăciune. 

68) Din vieţile oamenilor 


Zodii decupate din revistele pentru adulţi, 
aşteaptă să fie lipite pe frunţile Gândurilor, 
pentru a le reînvia moralul, 
căzut în genunchii neputinţei, 
de a mai procrea vreun Cuvânt, 
care să le moştenească, 
întreaga avere de Vorbe Goale, 
din bordelul unei Existenţe, 
mereu datoare Mântuitorului, 
ce întârzie la masa Adevărului, 
fiind ocupat cu făurirea de cruci, 
pe care să mai fie răstignite şi alte Speranţe, 
care mai cred, 
că va putea exista vreodată, 
o lume fără de Păcat Originar, 
ce i-ar aduce pierderi, 
de fraze financiare serioase, 
unui Dumnezeu, 

care n-ar mai avea biserici de jertfit Zile, 
din vieţile oamenilor. 

69) Sinistraţii întâmplărilor 


La repetiţia vulcanilor de amintiri, 
nu a mai participat Alinarea, 
încât toată lava fierbinte a Regretelor, 
a ţâşnit din craterele neputinţei, 
pârjolind totul în calea Inimii, 
iar sinistraţii întâmplărilor, 
ce-şi aveau eternitatea, 
în Clipele nemuritoare ale unei Vremi, 
ce tocmai traversa strada compromisului, 
cu propriul sine, 

au fost plasaţi în corturile stelelor căzătoare, 

adăposturi temporare, 

ce dispar la linia orizontului, 

devenind lacrimi pe faţa Universului, 

care spală rana ochilor tulburi de râu învolburat, 

al unei Despărţiri, 

de noi înşine. 

70) Sfinţii Spălători de Greşeli 


Lacurile de sudoare, 
ale transpiraţiei Lui Dumnezeu, 
în momentul Creaţiei, 
au devenit, 
atracţie turistică, 
pentru sfinţii care vor să înoate, 
prin adâncurile suferinţelor, 
unei Lumi, 

care se spală pe mâini, 
de fiecare dată, 

de toate nedreptăţile şi abuzurile, 
cu apa provenită din staţiunile de vis, 
ale Icoanelor Făcătoare de Minuni, 
ce atârnă gravide, 
la picioarele Păcatului Originar, 
care le-a mai făcut, 

Preafericiţi Părinţi, 

ce vor fi canonizaţi, 

drept Sfinţii Spălători de Greşeli. 

71) La pokerul Anilor 


Scene existenţiale cu actori orbi, 

ce caută cu disperare, 

privirile pierdute, 

la masa norocului dezlănţuit, 

în furtunile marilor tăceri, 

unde fulgeracu resentimente, ascunse, 

pe podeaua unor regrete, 

cu care se trişa Viaţa, 

ieşind mereu în pierdere, 

la pokerul Anilor, 

ce şi-au făcut prostul obicei, 

de ai fura toate Clipele fericite, 

ce le mai avea, 

în buzunarele sărăcăcioase şi peticite, 
ale Vârstei. 

72) Din preaplinul Cunoaşterii 


Cel mai bun tratament, 

pentru boala Vieţii este Moartea, 

cea care izbăveşte tot grâul de Ani, 

ce a dospit în suflete, 

arzând în cuptoarele Amintirilor, 

de unde ne-am scos pâinea amară a Zilelor, 

cu care ne-am hrănit orgoliile, 

pline de decepţii, 

ale Existenţei, 

care ne-a împărtăşit, 

din preaplinul Cunoaşterii, 

conştientizarea Suferinţei şi a Fericirii, 

care se intersectau atât de mult, 

încât deseori le confundam una cu alta. 

73) Fiecare Zi 


Paşii de plumb ai Amintirilor, 

au început să danseze valsul Morţii, 

pe neaua de jar a Regretelor, 

lăsând urme de îndoieli, 

ce duc până departe-n orizontul unei Inimi, 

ce a devenit ceasornicul de perete al Destinului, 

bătându-i ora exactă a Deşertăciunii, 

la fiecare respiraţie a Iluziilor Vieţii, 

din plămânii unui Timp, 

care ne fură cu nonşalanţă, 

fiecare Zi, 

ce ar trebui să ne lumineze, 

Viitorul întunecat, 
în nopţile pline de singurătate, 
ale Trecutului. 

74) La frizerie 


De când s-a făcut Dumnezeu frizer şi a început să aranjeze 
părul Păcatului Originar, 

Societatea de Consum a devenit mai veselă. 

Mai nou bisericile, 

servesc la fiecare masă a unei slujbe de pomenire, 
a Iluziilor Vieţii, 
frizuri dintre cele mai şic, 
fiindcă la modă, acum, 
sunt cele cu creste colorate de cocoş, 
care dă deşteptarea unor Zori, 
ce par ai nimănui, 
sau tunsori punk, 

de sub care observi cadavrele unor Clipe, 
ce au intrat în descompunere, 
furându-ţi câte puţin din frumuseţea Vieţii, 
ce poartă numai cocuri de bal mascat, 
sub măştile Speranţelor neîmplinite dar şi neprihănite, 
sub care-şi ascunde tot tacâmul de Vise, 
unele mai îndrăzneţe, 
altele mai puţin, 
dar tot ce contează, 
este să treacă şi insomniacul Timp, 
pe la coafură, 
fiindcă acesta doreşte, 
numai bigudiuri de ifose, 
pentru părul creţ, 
plin de bârfele funebre ale Zilelor, 
care ne îngroapă nouă existenţa. 

75) Alzheimer politic şi social 


Resturi de cioburi sparte-n sufelete, 
înţeapă golul existenţial, 
al Trăiniciei atât de josnice, 
încât mai cerşeşte Ani în plus, 
pentru a-şi desăvârşi debusolarea, 
pe oceanul de Iluzii ale Vieţii, 
pe care naufragiază, 
mai demult decât Vremea, 
ce nu-şi mai poate aduna, 

în memoria bolnavă de Alzheimer politic şi social, 
toate Vremurile, 

care i-au nins fruntea simţămintelor, 
pline de Revoluţii, 

ce schimbau la un moment dat până şi Schimbarea, 
care nu mai avea, nici măcar, 
chiloţi de Speranţe la schimb, 
după ce se spăla în sângele unor manifestanţi, 
gata să moară pentru un ideal, 
atât de viu colorat, 

încât nimeni nu mai înţelegea ce anume este. 

76) Cântece de slavă 


în Lumea de Apoi e zide salariu, 
cu toţii îşi aşteaptă banii vârstelor, 
pentru care s-au zbătut întreagaViaţă. 

Sufletele sunt anunţate, 

că în urma inflaţiei de vorbe goale, 

nu mai au puterea de rememorare, 

pe care ar fi trebuit să o aibă, 

referitor la lecţia Deşertăciunii, 

predată de Iluzia Vieţii, 

şi de aceea ar mai fi necesară o reîncarnare, 

în abatorul Existenţei, 

care să proceseze cum se cuvine, 

diferite specialităţi ale casei, 

cum ar fi muşchi de gândire, 

pentru grătarele închisorilor de Vise, 

mezeluri dintre cele mai fine, 

ce folosesc ingrediente tocate mărunt, 

din ideile, speranţele şi aspiraţiile, 

Privirilor pierdute, 

pe mesele hulpave ale Societăţilor de Consum. 

Băncile de oase, 
nu prea mai au fonduri, 
de ţărână deztrupată din Amintiri, 
iar zvonurile spun, 
că s-ar spăla moaşte în ascuns, 
fără ştirea sfinţilor, 

şi de aceea e penurie de cântece de slavă, 
închinate Conducătorului Iubit. 

77) Pe plajele de vis 


Clopotele pustiurilor de Vicii, 
bat necontenit, 
în dăngătul Patimilor, 

Viitorul fericit, 
din deşertul unei Singurătăţi, 
pe care nici Moartea, 
nu o poate înţelege, 
cum de mai poate, 
să ceară şi alte Zile, 
odată ce toate, 

pier de spaima goliciunii unor Vorbe, 

ce-şi arată trupurile schilodite şi depravate, 

pe plajele de vis, 

ale Creaţiei, 

atât de neînţeleasă, 

de însuşi Dumnezeu. 

78) Ninsori de rugină 


Cronici rupte din feţele obraznice, 
ale Trecutului gladiator, 
care se luptă mereu, 
cu limbile de foc ale orologiilor, 
de plumb, 

grele şi nepăsătoare, 
care se scufundă, 

într-o pace interioară de sfârşit de lume, 

indiferente şi plictisite, 

de întreaga Moarte, 

care nu mai are obiecţii, 

la ninsorile de rugină, 

ale cifrelor care se desprind încet dar sigur, 

de pe cadranele îngălbenite de vreme, 

născând o numerolologie a unui Viitor, 

nenăscut încă, 

cu suflet de jar, 

ce va frige, 

cu tăria privirilor noilor zile de naştere, 
întreg trecutul obsedant, 
al unei lumi, 

care n-a aparţinut niciodată, 

Adevărului. 

79) Orfan de propriile Zile 


Regii de speranţe, 
de pe tablele roase de şah, 
sunt purtaţi de anii amatori, 
pe alte pătrate ale neodihnei, 
cimitirelor de împliniri, 
care-i ning cu noi şahuri, 
din ce în ce mai violente şi mai disperate, 
să-şi înfigă colţii de fiară turbată, 
ai unui Timp, 
orfan de propriile Zile, 
care l-au părăsit, 
alegând eternitatea, 
în locul aşternuturilor, 
unor apusuri reci, 
meschine şi bolnăvicioase, 
care-şi scuipau plămânii gândurilor rebele, 
până târziu în noaptea, 
eternei singurătăţi, 
a Lumii. 

80) Arcuşuri dezacordate 


Ne naştem pe arcuşurile dezacordate ale Clipelor, 
într-o Iluzie a Vieţii unde suntem o hologramă, 
a ce n-ar fi trebuit să se întâmple, 
de cele mai multe ori, 
în viaţa Adevărului nostru Absolut. 

Ziduri rebele de grajduri ale Conştiinţei, 
stau impunătoare în tratatele ştiinţelor fără oră exactă, 
unde animalele conceptelor, 
de tot felul, 

sunt duse spre abatoarele gândirii, 
pentru a deveni o hrană bogată în calorii ale Ierarhiei, 
pentru Amăgirea şi Deşertăciunea, 
noastră cotidiană. 

81) Hologramele unor suflete 


întâi am fost clepsidră, 
pe urmă nisipul momentelor, 
care se cerneau, 

pe ţărmul ros de durerile de şale ale Clipelor de plumb, 
cu sufletele din ce în ce mai grele, 
gârbovite şi însingurate, 
de atâta venin de pustietate, 
neştiind ce vor aduce, 
şerpii trişti ai Viitorului, 
încolăciţi în jurul Cunoaşterii, 
care au început să simtă nevoia, 
unei respiraţii tinere, 
pe care să o poată muşca, 
cu limbile lor bufurcate, 
către bine şi rău. 

Şi astfel s-a născut Păcatul Originar, 
iar odată cu el, 
norocul şi ghinionul, 
unei Lumi, 

naufragiată în hologramele unor suflete, 
ce încă îşi caută cu disperare, 

Moartea. 

82) Ploi de ţărână 


Furci caudine, 
stau gata să înţepe, 

Trecutul, 

cu istoriile zbuciumate ale concesiilor, 
dintre nebunia umană şi cea divină, 
unde joacă Destinul, 
într-o horă nebună a nepăsării, 
unor Iluzii ale Vieţii, 
care ne pălmuiesc paşii de foc, 
până când suntem încălţaţi, 
cu plumbul greu al Zilelor, 
ce vin precum pleacă, 
fără să ne scrie în condica Existenţei, 
mai nimic. 

Ploile de ţărână ale gândurilor, 
încă mai întrupează Cuvinte, 
în mocirla Cunoaşterii, 
dându-le ca suflare, 
tocmai Păcatul Originar. 

83) Pe asfaltul cosmic? 


Ce culoare să fi avut creta gândurilor Lui Dumnezeu, 
când ne-a desenat pe asfaltul cosmic al Facerii lumilor, 
şotronul pe care să ne sară Destinele, 
cu tălpile obosite de atâta alergat, 
printre zodiile descărnate ale stelelor căzătoare, 
din sufletele tăinuite de întuneric, 
în lumina Păcatului Originar, 
al naşterii noastre? 


Câte computere să fi schimbat Creaţia, 
atunci când a trebuit să ne scrie, 
toate mizeriile Iluziilor Vieţii, 
pe care le trăim? 


106 



SORIN CERIN - SUNTEM O HOLOGRAMA 


84) Averi de suflete 


Viaţa este un număr, 
extras la o loterie, 

care nu ştie să adune decât absurdităţi, 
pe care le declară câştigătoare, 
reuşind astfel să fure, 
din buzunarele clienţilor, 
cu nume de Clipe, 
cam tot ce agonisiseră, 
de la Marele Creator şi Unic întâmplător, 
adică Eternităţile acestora, 
pe care le declară la Cazinoul Nemerniciei, 
drept monede de schimb, 
cu ajutorul cărora, 
pot fi plătite Morţile, 
fiecărei respiraţii, 
a Zorilor unui noroc, 
al nimănui.. 

Doar ruletele graţiilor unor cimitire, 

se mai învârt neputincioae, 

sub ochii hulpavi ai Destinelor, 

ce vor să se sinucidă, 

după ce şi-au pierdut averile de suflete. 

85) Cartoane reciclate 


Cartoane de inimi, 

sunt aşezate în stive, 

pentru a fi retopite, 

într-o simfonie a reciclării, 

din care să se confecţioneze tălpi ale uitării, 

la pantofii morţilor de simţiri, 

ce nu sunt purtaţi decât odată, 

la înmormântarea Sentimentelor. 


Cântare de Patimi, 
numără fiecare gram, 

din apa de ploaie a Adevărului unei Minciuni, 
îmbibată în materia slinoasă, 
de hârtie a realităţii ondulată, 

-cu părul creţ îi mai spun unii-, 
cercetători ai Iluziilor Vieţii, 
specializaţi în Nimic. 

86) Bogăţiile băncilor Iluziilor Vieţii 


Rezervele băncii naţionale a firimiturilor, 

aruncate sub masa loteriilor Lui Dumnezeu, 

au început să scadă dramatic, 

după ce Acesta a pierdut la pokerul cosmic, 

în faţa Conştiinţei, 

care agitată şi abilă , 

a plusat pe bunăstarea sufletelor şi nu a bisericilor. 

Toate paginile web din universul computerelor, 
au început să crească în traficul infernal, 
plin de Zile ucise, 
în accidentele de înţelepciune, 
pe care nici Adevărurile informatice, 
nu le mai pot înţelege, 
încât binele şi răul, 

au devenit fete mari într-o casă a ororilor, 

unde virginităţile noilor ştiri se vând pe bandă rulantă, 

devalorizându-se atât de mult, 

încât catedralele au reînceput să renască, 

din cenuşa Trecutului, 

iar bogăţiile băncilor Iluziilor Vieţii, 

să crească. 

87) Păcatul Originar al Sexului Gândirii 


Malurile de cremene ale Realităţii, 
se lovesc atât de tare unele de altele, 
încât scot din străfundurile respiraţiilor, 
scânteile plămăditoare de Clipe aprinse, 
pe jarul unor vieţi, 
ce vor fi devorate de Griji, 
iar oasele lor, 

aruncate unui Timp al Morţii. 

Ruguri de speranţe, 

aprind noii zori ai patimilor pline de vicii, 
reculese într-o nouă morală, 
clădită după chipul şi asemănarea, 
Păcatului Originar al Sexului Gândirii. 

88 ) Zări ascuţite 


Restanţele la pleoape închise, 

rămân mereu tributare privirilor pierdute, 

spre colţurile unor zări atât de ascuţite, 

încât le străpung aidoma unor suliţe, 

toate culorile pastelate ale simţirilor, 

lăsând să se scurgă rimelul făuritor de vise, 

pe genele reci şi impersonale, 

ale unor riduri de frământări, 

din care se va coace aluatul nedreptăţilor, 

unei Lumi, 

cuprinsă de obsesia libertăţii, 
intr-atât încât, 

a ajuns să cerşească la poalele Pierzaniei, 

o firimitură de Minciună, 

pentru a-şi putea potoli foamea Iluziilor Vieţii. 

89) Avuţiile Sensului Existenţei 


Răvaşe scrise pe frunţile nopţilor pierdute, 
printre cearşafuri mototolite de momente, 
ce plouă cu foc, 
pe frunţile norilor, 
din orgasmele unor priviri, 
care şi-au vândut erotismul înţelegerilor, 
pe treptele alunecoase ale Religiilor, 
gata oricând să cumpere la preţ de speculă, 
altarele oricărui sex al Conştiinţelor, 
care ne-au mai rămas neprihănite, 
de Minciuna Adevărului Absolut. 

Roţi grele de mocirlă, 

ne tăvălesc întrupările simţămintelor, 

dorind să ajungă, 

cât mai curând la destinaţia finală a bogăţiilor, 
unei Lumi mai meschine şi mai josnice, 
decât propovăduita puritate a mântuirii noastre, 
în avuţiile carnale şi spirituale, 
ale Sensului Existenţei. 

90) La căsătoria Nimicniciei 


Derogări de la Lumina Divină, 

stau în aşteptare diabolică, 

la naşterile curcubeelor de patimi, 

în viciile fără de număr, 

transformate în bancnote ale Deşertăciunii, 

unei Iluzii ale Vieţii, 

prin care orice Păcat Originar, 

îşi caută Mântuitorul pe măsură, 

spre a ne măsura nouă, 

mocirla existenţială a ifoselor, 

unui Dumnezeu al greşelilor, 

care se identifică, 

într-atât de mult, 

cu voinţele vulgare ale credincioşilor Săi, 
încât şi-a poleit, 

catedralele Nimicniciilor celor Bogaţi în Iluzii, 
cu aurul sorbit de prostie, 
din prăpastia Morţii, 

unde nonsensul existenţial se căsătoreşte etern, 
cu Nimicnicia. 

91) Zdrenţele vorbelor goale 


Gheare zeloase şi tulburi, 
rod icoanele proaspăt şlefuite, 
ale bârfelor aflate în descompunere, 
alături de cuiele, 
unui Mântuitor nemântuit, 
în care stau agăţate, 

de pereţii imorali şi asudaţi ai credinţelor, 

patimile creditelor unor vicii, 

din bordelurile unor Voinţe, 

ale Banilor încasaţi prin furtul de identitate, 

a Omenirii. 

Zdrenţele vorbelor goale, 
stau înşirate pe frânghiile Gândirii, 
folosite cel mai adesea, 
la spânzurătoarea Fericirilor, 
la marginea unor cimitire, 
ale perfecţiunii prin Moarte. 

92) Religia castităţii 


Recoltele disperării, 
au devenit mai bogate ca niciodată, 
după rugăciunile unor preoţi ai absurdului, 
ce-au adus ploile de mocirlă binefăcătoare, 
ale unui Trecut, 

condamnat la pedeapsa capitală, 
de Istoriile zbuciumate, 
ale trăirilor unor Clipe, 
care şi-au pierdut virginitatea eternităţii, 
violate deşănţat, 
de Religia castităţii, 
care credea orbeşte, 

doar în valoarea Puterii Societăţii de Consum, 
pe care şi-o dorea, 
mai mult decât orice alte Minciună, 
unica soţie legitimă, 
aptă de a fi dusă la altarul Minciunilor, 
ce apără cu străşnicie, 
conturile bancare, 
ale predicatorilor de vise, 
ce vrăjesc până şi Iluzia Vieţii, 
cu ritualurile pierzaniilor, 
unei regăsiri a Nimănui, 
doar în singurătate. 

93) Şerpii reculegerii 


Relicve strânse-n coşurile râurilor de spovedanii, 
învolburate cu mistere, 
ne rotunjesc căile colţuroase, 
de a învăţa să murim, 
la drum de strânsoare a verbelor, 
spânzurate de Iluziile Vieţii, 
cărate pe spatele cămilelor unor certitudini, 
cocoşate de vise, 

prin deşertul fără margini al sufletului, 
pustiit de focul purificator al păcii, 
dintre un Dumnezeu condamnat la moarte, 
şi un Destin care nu-L lasă să moară, 
în inimile paradoxului acestei Existenţe. 

Doar sâsâitul unor şerpi ai reculegerii la porţile veninului, 
prin care intrăm în catedralele sufletelor, 
spre a ne închina, 

la altarele a ce a mai rămas din Adevăr, 
mai intonează simfonia unei societăţi, 
a descompunerii. 

94) Uraganele trăirilor 


Câte pene de clipe i-ar trebuii aripii Timpului, 
să poată zbura spre Adevărul Absolut, 
în aerul rarefiat al Iluziei Vieţii? 

De ce zâmbetul Lui Dumnezeu a devenit necrofag pentru 
această lume dedicată în totalitate Morţii? 

Care valuri aleremuşcărilor vor fi cele care vor sparge 
ţărmul Deşertăciunii din privirile sfinţilor părinţi ai iubirilor 
false din noi? 

Puterea catargelor disperate care trec prin uraganele 
trăirilor în derivă nu constă în supunere ci în predestinarea 
morţii de propriul lor sine. 


Dacă n-ar exista şantajul vieţii faţă de moarte, 
ar mai exista biserici? 

A fi învinsul învingător este adevărata artă a războiului şi 
nu a învinge pentru a fi învins. 

Câte regrete au sunat goarnele religiilor care anunţau 
distrugerea unor păcate prin crime şi torturi? 

95) Păianjenii promisiunilor 


Ferestre de ruini, 

se deschid larg, 

în privirile stelelor căzătoare, 

din Clipele care ne-au fost furate, 

de către un Destin mitoman şi cleptoman, 

care ne ţine în buzunarul peticit de vremuri, 

trăirile. 


Stoluri tomnatice de remuşcări, 
împânzesc sângele compromisurilor, 
la picioarele mute ale unor păianjeni ai promisiunilor, 
care ne atrag în ţesăturile lor de corvoadă, 
spre a deveni insectele făuritoare de prosperitate, 
gata oricând să fie strivite de bocancii grei şi murdari, 
ai muşuroiului de termite legislativ, 
prin care ne este permis să respirăm Viaţa, 
din antecamera Morţii. 

96) De când Istoria a devenit femeie 


Vocaţia sfinţilor părinţi, 

ai strămoşilor, strămoşilor, strămoşilor noştri, 

constă în teamă, 

fiindcă străinul din noi, 

nefiind fricos, 

înfruntând orice în afară de noi înşine, 

stă ascuns între gratiile cugetelor, 

refuzând să ne contacteze, 

cunoscând laşitatea şi ticăloşiile Iluziilor Vieţii, 

cărora le suntem datori, 

cu o palmă, 

încă de când Istoria a devenit femeie, 
dezvirginată de Păcatul Originar, 
la ceas de dumnezeire autentică, 
a dragostei, 
unde se părea, 

că ne-am fi pierdut pentru totdeauna raţiunea, 
violându-ne trupul unei Existenţe, 
măritată cu altcineva, 
adulter din care s-a născut, 

Umanitatea. 

97) Marea Contemplare Universală a Conştiinţei 


Zarurile pătate, 

cu sângele de fată mare al Creaţiei, 
au fost ascunse de către Destin, 
în inima Păcatului Originar, 
pentru a nu fi descoperit, 
abuzul monstruos, 
pe care L-a făcut Dumnezeu, 
atunci când ne-a violat nouă Existenţa, 
aruncându-ne drept pradă, 

Iluziilor Vieţii, 
unde I se aud şi acum, 
regretele tardive, 
murmurate în altarele bisericilor, 
de pustiu, 

ale sufletelor noastre, 
ce ne amintesc mereu, 
de iminenţa Morţii, 
care n-ar fi trebuit să existe, 
dacă Unicul întâmplător, 
n-ar fi greşit, 
atunci când a fost prins, 
cu pantalonii Atotputerniciei căzuţi, 
alături de nurii celei, 

care-I va dărui Marea Contemplare Universală, 
a Conştiinţei. 

98) Pe rugul imposturii 


Cercei falşi de cretă, 
stau la urechile întrebărilor, 
ce vor să-şi scrie numele, 
într-o carte de oaspeţi, 
a Viciilor, 
unei lumi bolnave, 
de răceală milenară, 
cu propriile ei suflete. 

Maimuţe de ceară, 
se topesc la flacăra unei Mântuiri, 
prea fierbinte pentru grimasele unei Morale, 
a crimei cu premeditare, 
împotriva celor care nu suportă focul, 
arderilor pe rugul imposturii, 
a Societăţii de Consum, 

Vieţi. 

99) Orbi de vise 


Crematorii de aspiraţii, 

aduc sentimente ucise, 

cu aspiratoarele fărădelegilor, 

pentru a fi incinerate, 

în paginile de scandal, 

ale unor Vremuri, 

ce-şi plătesc virginitatea, 

cu privirile corupte, 

ale unor orbi de vise, 

ale căror ochelari de cal, 

îi oblşigă să rescrie, 

viitorul imaculat al unei Umanităţi, 

sub pardoseala căreea, 

se află înmormântat demult, 

Adevărul. 

100) Veselia cârtiţelor 


Cârtiţe bolnave de săpat vieţi, 
se înveselesc, 

cu paharele de cristal ciobite ale virgulelor, 

în care se află vorbe de gheaţă, 

pentru a le răcori minciunile, 

unor fierbinţeli de piatră ale inimilor, 

ce nu-şi mai doresc să fie sculptate, 

după chipul şi asemănarea monstruoasă, 

a unei Iluzii a Vieţii, 

cu nume de sfânt, 

ale unei Existenţe, 

străine şi înstrăinate, 

de propria ei biserică, 

care suntem noi. 

101) Trăirile unor Zile 


Călători prin Cuvinte, 
ne filmăm existenţa, 
cu camerele obscure ale posibilităţilor, 
prin care ne ducem, 
pe spinările Clipelor, 
gârbovite de paralizia Iluziilor Vieţii, 
trăirile unor Zile, 
ce ne părăsesc de fiecare dată, 
apropiindu-ne de Moarte, 
cu atâta sârguinţă, 
încât una dintre ele, 
va deveni, 

trecerea noastră în nefiinţă, 

unde ne vom redobândi, 

eternitatea de dinainte de naştere, 

când o altă dată din calendarul Deşertăciunii, 

ne-a adus pe aripile necugetate ale Timpului, 

într-o gară, 

unde toate trenurile speranţelor devin imaginare, 
cu peroanele pustii ale lacrimilor, 
ce nu mai aşteaptă pe nimeni, 
lângă mormântul proaspăt săpat, 
de Viaţă. 

102) Târgul de probabilităţi 


Zidarii Veşniciei, 
au uitat să pună şi cărămida Vieţii, 
la cavoul gândurilor lor, 
încât i-au lăsat pe oameni, 
fără certitudinea Vieţii de Apoi, 
zidind Adevărul, 
în chingile igrasioase ale Uitării, 
ridicată în slăvi, 
de omniprezenta Iluzie a Vieţii, 
care plăteşte toate cheltuielile de înmormântare, 
ale libertăţilor şi dreptăţilor unei Lumi, 
pe care nici Creatorul ei, 
nu o mai poate înţelege, 
în târgul de vândut probabilităţi, 
la taraba insalubră a Destinului, 
sub care se aciuaseră greierii părăsiţi ai Zâmbetelor, 
ce încă-şi mai cântă ariile tomnatice, 
decăzute din drepturile părinteşti, 
ale Fericirii. 

103) Roţile Vieţii 


Merele otrăvite din scorburile ascunse, 
ale sângelui învolburat, 
plin de entuziasme găunoase, 
ştiu cel mai bine să linguşească, 
zodia cenuşăreselor de sentimente, 
ale ochilor plini de amurg, 
care lăcrimează peste rochia de suspine, 
a Zilei, 

ce nu poate învăţa să moară, 
la colocviul descântat de verighetele, 
ce nu ruginesc niciodată, 
atunci când sunt prorocite, 
farmecului inocent al nuntirii, 
dintre noaptea aşternuturilor, 
unor Patimi, 
şi răsăritul fiert, 

de pasiunile flăcărilor Luminii Divine, 
ce- aduce odată cu respiraţia eternităţii, 
Fericirea binecuvântată, 
a libertăţii de sine, 
pe care o îmbracă înţelepciunea. 

104) Credinţă ilicită 


Abătut de-atâta pustiu de Fericire, 
în faţa altarului Existenţei, 
am rătăcit prin sufletul Conştiinţei, 
din venele Adevărului Absolut, 
ce aprinde tâmplele unei Clipe, 
făcând-o să-şi muşte, 
din propria Eternitate, 
în care ne-am ascuns, 
atât remuşcările cât şi împlinirile, 

Sensului scrâşnit, 

al roţilor de plumb ale Vieţii, 

sub care, 

am încercat să mă sinucid, 
realizând, 

că nu poate exista o soartă mai sinceră, 
decât să trăieşti, 

strivit de propria ta Iluzie a Vieţii, 

înăbuşită la focul glorios al Evoluţiei, 

pe scara cu treptele rupte, 

pe care nici Dumnezeu nu mai poate urca, 

ce duce direct spre Infernul, 

stins din noi, 

de un Mântuitor care nu a mai ştiut ce să pună în loc, 
transfonnând unica şansă spre adevărata împlinire, 
în posibilitatea de a muri, 
cât mai demn cu putinţă, 

atârnat de pereţii reci, impersonali şi iresponsabili, 
ai propriei tale credinţe ilicite. 

105) Noua credinţă cu nume de Ban 


Frunze slugarnice de pelin, 

irosesc amăreala orizontului pălmilor pline de bătături, 
ai neînduplecatelor frământări, 
de la moara unui noroc la fel de chior, 
precum era şi grâul deochiului furiei, 
al cărui neghină a fost purtată, 
peste zările unei credinţe a revoluţiilor, 
în care nu mai credea, 
nici o provocare al unui Dumnezeu, 
pe care nici un cimitir, 
nu-L mai putea considera a fi salvatorul, 
cadavrelor unui Trecut, 
al cavourilor din piatră seacă, 
în care ne loveam securile temerilor, 
de a reuşi să ne aflăm drumurile, 
care s-au dovedit a fi ale unor molii, 
în straie preoţeşti, 
ce ne mâncau cămăşile, 
mântuirilor încrederilor în sine, 
purtate de sfinţii părinţi, 
ale unor Fericiri, 
pătate cu otrava şobolanilor, 
de regrete şi reconcilieri, 
pe care crimele bisericilor i-a adoptat, 
ca fiind armăsarii, 
ce vor duce societatea conservelor, 
tuturor consumurilor, 
de came vie ale sfinţilor, 
înainte, 

de tot ce poate fi uman, 

din găurile de peşteri pline de crime, 

ale uneltirilor lacustre, 
ce-au fost inundate de lacrimi, 
unde plutesc liliecii rămăşagurilor stupide, 
care ne sug din sângele Viitorului, 
pentru a promova industria unei mode, 
a desfrâului, 

noii credinţe cu nume de Ban. 

106) Omul de azi 

Sanctuare de spini, 
împrumutaţi de la eroii unui sânge, 
ai Adevărului Absolut, 
de dinainte de a ne fi născut întreaga Lume, 
pe care nici o prostituată a profitului, 
care ne zâmbeşte dintr-o icoană, 
a sfinţilor mutilaţi de ignoranţă şi prostie, 
nu o poate valorifica, 
la tarabele de proteste ale nimicniciei, 
din bibliile cu miros de crime şi tipărituri noi, 
de dictaturi şi obsesii, 
ale unor bănci de Iluzii ale Vieţii, 
aşezate pe treptele unui bordel al naufragiaţilor, 
pe oceanele Destinelor, 
unde se pescuiesc înecaţii Deşertăciunii, 
ce nu vor reuşi niciodată să spele, 

Păcatele Originare ale unor gene, 
care ne-au făcut oameni, 
de sticlă spartă ce-aduce noroc, 
la chefurile din grădinile zoologice ale crâşmelor, 
unde animalele de povară, 
ale Perfecţiunii Nonsensului, 
unei evoluţii, 
s-au transformat, 
dintr-o cruce sumară, 
înfiptă la cap de mort, 
în colţii devoratori de oase ai Trecutului, 
dintr-o catedrală de carton, 
care se înmoaie la fiecare ploaie de foc, 
arzând odată cu regăsirile de sine, 
pentru a făuri, 
omul de azi. 

107) Absurd cotidian 


Vise de ceară, 
culese de noapte, 
spre a fi topite, 
în lumânările rugăciunilor, 
unei dimineţi a suspinelor, 
pe altarele unor inimi reci şi nepăsătoare, 
ale bisericilor de vorbe goale, 
care interzic sexul spiritual sau carnal, 
în afara locurilor special amenajate, 
cum ar fi paturile sfinţilor părinţi, 
ale căror picioare pline de învăţături, 
par cel mai adesea, 
că şi-au uitat sentimentele, 
în cămările înzestrărilor dumnezeieşti, 
care le mai amintesc, 
de plăcerile lumeşti ale firii, 
pentru care sunt nenumărate canoane, 
tunuri trase către prostimea, 
unei cetăţi de trupuri pietrificate, 

Paradis al sculptorilor de păcate, 
vânduţi marilor tejghele ale omenirii, 
drept binefăcători sau martiri, 
cu nume şi dăţi, 

în calendarele absurdului cotidian. 

